**Ángel Zubieta Redondo**, nado en Galdakao (Biscaia) o 17 de xullo de 1918 e finado en Buenos Aires o 28 de outubro de 1985, foi un futbolista e adestrador de fútbol español. Xogaba de dianteiro e foi internacional coa selección española. Desenvolveu a súa carreira futbolística principalmente na Arxentina.

Posúe dous récords dentro do fútbol español: foi o xogador máis novo en debutar coa selección española e é aquel que máis tempo deixou transcorrer entre o seu debut na Liga española e o seu último partido; 20 anos, dous meses e seis días. Xogaba de medio defensivo e o seu primeiro equipo foi o Athletic Club de Bilbao.

Traxectoria
-----------

Naceu en 1918 na localidade biscaíña de Galdakao. O seu irmán máis vello, Santi Zubieta, tamén foi futbolista profesional. Ángel comezou xogando ao fútbol no equipo da súa vila, e en 1935 foi fichado polo Athletic Club de Bilbao cando tiña 17 anos de idade recentemente cumpridos. Con esa idade debutou co Athletic e na súa primeira tempada converteuse en peza clave do equipo, proclamándose campión de Liga. Zubieta xogou 21 partidos e marcou 2 goles esa tempada. O seu excelente xogo chamou tanto a atención que foi chamado a debutar como xogador internacional sen cumprir aínda os 18 anos. Con 17 anos e 9 meses ostenta aínda hoxe en día o récord de ser o xogador máis novo en debutar coa selección española absoluta.

Con todo esa prometedora carreira viuse freada polo estoupido da guerra civil española no verán de 1936. A mozo Zubieta foi un dos xogadores elixidos para formar parte durante a guerra da Selección de Euzkadi, combinado nacional creado polo Goberno Vasco co fin de recadar fondos en Europa para os refuxiados vascos e realizar un labor propagandístico en favor do Goberno Vasco e a República. Zubieta coincidiu nesta selección con moitos dos mellores futbolistas vascos da época como Luis Regueiro, Gregorio Blasco, Isidro Lángara, Guillermo Gorostiza ou Txato Iraragorri. O Euzkadi realizou unha luminosa xira por Europa disputando partidos amigables. Tras caer Bilbao en mans franquistas a Selección de Euzkadi marchou a América para proseguir a xira. Durante a xira americana da Selección de Euzkadi é fichado polo equipo arxentino San Lorenzo de Almagro.

Con San Lorenzo Zubieta realizou a maior parte da súa carreira deportiva, xogando no equipo arxentino durante máis dunha década e converténdose nun dos xogadores históricos do club porteño. As súas 13 tempadas en San Lorenzo o converteron no xogador que máis veces defendera a camisola do equipo e aínda hoxe en día, con 352 partidos oficiais, Zubieta segue sendo o terceiro xogador que máis veces vestiu a camiseta azulgrana.

Capitaneou o mítico equipo de San Lorenzo que obtivo a Liga arxentina de 1946 e que realizou unha posterior xira triunfal por España e Portugal. Nesta xira San Lorenzo chegou a vencer en varias ocasións á selección española. Con todo, ao ser Zubieta un xogador de carácter defensivo, aquel equipo é máis recordado polo seu brillante triplete atacante: Farro, Pontoni e Martino.

Na tempada 1952–53 un Zubieta xa veterano regresou a España para pechar a súa carreira deportiva no Deportivo da Coruña onde permaneceu 4 tempadas e xogou 56 partidos na Primeira División. Nas súas 2 últimas campañas simultaneou as funcións de xogador e adestrador. Retirouse como futbolista en 1956 con 38 anos de idade.

### Selección de fútbol de España

Foi internacional coa selección española en 2 ocasións.

Os seus dous partidos como internacional foron amigables que disputou a selección española en 1936 ante Checoslovaquia e Suíza. Malia debutar moi novo coa selección, a Guerra Civil e o seu posterior exilio futbolístico na Arxentina impedíronlle volver ser internacional, xa que cando volveu a España xa era un xogador moi veterano. Ángel Zubieta ostenta aínda hoxe en día o récord de ser o xogador máis novo en debutar coa selección española absoluta.

É de destacar a súa participación coa Selección de fútbol do País Vasco na xira que realizou esta por Europa e América durante a Guerra Civil (1937-39).

Carreira como adestrador
------------------------

Iniciouse como adestrador-xogador na tempada 1955–56 no Deportivo da Coruña, facéndose cargo do equipo a falta de 8 xornadas para rematar o campionato, tras o cesamento de Pahiño. Era o terceiro adestrador do club coruñés esta campaña, que logrou evitar o descenso por un punto. Na seguinte tempada continuou coa labor de adestrador, mais foi cesado na xornada 21, co equipo como último clasificado, e substituído por Diego Villalonga, con quen finalmente descendería o Dépor á Segunda División.

Con posterioridade adestraría entre outros equipos da Primeira División española ao Athletic Club (1962–63) e ao Real Valladolid (1963–64). Tamén adestrou en México aos Pumas de la UNAM (1971–1974) e na Arxentina ao Club Atlético Atlanta e ao Deportivo Español entre outros equipos. No Deportivo Español conseguiu o ascenso da Divisional D á C no ano 1958 e o ascenso da Divisional C á B no ano 1960, dirixindo en total 266 encontros (é o técnico con máis partidos neste club).

Palmarés
--------

Athletic Club
* Liga de España: 1935–36

San Lorenzo
* Liga da Arxentina: 1946
* Copa Río de La Plata: 1946

Véxase tamén
------------

### Ligazóns externas

* Datos do xogador en bdfutbol.com *(en castelán)*
* *Zubieta, el jugador* en clarin.com Arquivado 05 de maio de 2009 en Wayback Machine. *(en castelán)*

| * v
* c
* e
Deportivo da Coruña – Adestradores |
| --- |
| 
* Otero (1925–26)
* Monegal (1926)
* Gila (1926–27)
* Paz (1927–28)
* Gila (1928)
* Woggenhuber (1928)
* Iglesias (1928–29)
* Balsa (1929)
* Paco (1929–30)
* Gila (1930–33)
* Planas (1933–34)
* Fariña (1934)
* Gila (1934–35)
* Gencsy (1935–36)
* Chacho (1936)
* Plongeón (1937–38)
* Graña (1939–40)
* Hilario (1940–41)
* Mariño (1941–42)
* Chacho (1942)
* Mariño (1942–43)
* Lafuente (1943–45)
* Hilario (1945–46)
* Graña (1946–47)
* Urquiri (1947–48)
* Andonegui (1948–49)
* P. Torres (1949)
* Bienzobas (1948–49)
* Scopelli (1949–50)
* Díaz (1950–51)
* Chacho (1951–52)
* Casal (1952–53)
* Fariña (1953)
* Herrera (1953)
* Iturraspe (1953–54)
* Toba (1954–55)
* Vizoso (1955–56)
* Pahiño (1956)
* Zubieta (1956–57)
* Villalonga (1957)
* Rodríguez (1957)
* Iturraspe (1958)
* Toba (1958)
* Pons (1958–59)
* Hilario (1959)
* Barrio (1959–61)
* Otxoantezana (1961–62)
* Rabassa (1962)
* Vizoso (1962–63)
* Lelé (1963)
* Olsen (1963–64)
* Otxoantezana (1964)
* Carniglia (1964–65)
* Vizoso (1965)
* Orizaola (1965–67)
* Moll (1967)
* Eguiluz (1967–68)
* Martín (1968–70)
* Olsen (1970)
* Arsenio (1970–73)
* Riera (1973)
* C. Torres (1973–74)
* Orizaola (1974)
* Irulegui (1974–75)
* Naya (1975–76)
* Martín (1976)
* Rial (1976)
* Martín (1976–77)
* López (1977)
* Arza (1977–78)
* Mateos (1978)
* Suárez (1978–79)
* García-Verdugo (1979–80)
* Joseíto (1980)
* Martínez (1980–81)
* Vaz (1981–82)
* Arsenio (1982–85)
* Aranguren (1985–86)
* Ríos (1986–87)
* Vaz (1987–88)
* Arsenio (1988–91)
* Boronat (1991–92)
* Arsenio (1992–95)
* Toshack (1995–97)
* Corral (1997)
* Silva (1997)
* Corral (1997–98)
* Irureta (1998–05)
* Caparrós (2005–07)
* Lotina (2007–11)
* Oltra (2011–12)
* Paciência (2012–13)
* Vázquez (2013–14)
* Fernández (2014–15)
* Víctor (2015–16)
* Garitano (2016–17)
* Mel (2017)
* Parralo (2017–18)
* Seedorf (2018)
* Natxo (2018–19)
* Martí (2019)
* Anquela (2019)
* Luis César (2019)
* Vázquez (2019–2021)
* De la Barrera (2021)
* Jiménez (2021–22)
* Cano (2022–2023)
* De la Barrera (2023)
* Idiakez (2023–)

 |

|  |  |
| --- | --- |
| Control de autoridades | 
* Wd: Q251977
* Auñamendi: 148376
* DBE: angel-zubieta-redondo
* EUfootballInfo: 23552
* Transfermarkt: 551282

 |